RHAN 3

ARDOLL YMWELWYR
PENNOD 3

DEFNYDD PRIF GYNGHORAU O ENILLION YR ARDOLL

Adroddiad ar ddefnyddio enillion yr ardoll
45
1
Rhaid i brif gyngor gyhoeddi adroddiad, mewn cysylltiad â phob blwyddyn ariannol y mae’r‍ cyngor wedi cael enillion yr ardoll ynddi, ar ddefnyddio’r enillion hynny.
2
Rhaid i’r adroddiad gynnwys gwybodaeth am y canlynol—
a
faint oedd enillion yr ardoll yn y flwyddyn ariannol o dan sylw, a swm unrhyw ddidyniadau o enillion yr ardoll gan ACC o dan adran 24A(3) a (4) o Ddeddf Casglu a Rheoli Trethi (Cymru) 2016, a
b
sut y mae enillion yr ardoll ar gyfer y flwyddyn ariannol o dan sylw wedi cael eu defnyddio, neu sut y byddant yn cael eu defnyddio, gan y cyngor, a sut y mae’r defnydd hwnnw at ddibenion rheoli a gwella cyrchfannau yn ardal y cyngor.
3
Cyn cyhoeddi’r adroddiad, rhaid i’r prif gyngor—
a
anfon drafft o’r adroddiad at aelodau’r fforwm partneriaeth ardoll a sefydlir gan y prif gyngor o dan adran 46(1), a
b
ymgynghori â’r personau hynny ynghylch y drafft.
4
Rhaid i’r prif gyngor gyhoeddi’r adroddiad—
a
cyn gynted ag y bo’n rhesymol ymarferol ar ôl 30 Mehefin yn y flwyddyn ariannol sy’n dilyn y flwyddyn ariannol y mae’r adroddiad yn ymwneud â hi, a
b
mewn unrhyw achos, heb fod yn hwyrach na diwedd y flwyddyn ariannol sy’n dilyn y flwyddyn ariannol y mae’r adroddiad yn ymwneud â hi.
5
Caiff Gweinidogion Cymru drwy reoliadau ddiwygio’r adran hon—
a
i wneud darpariaeth ynghylch cynnwys adroddiad o dan yr adran hon;
b
i newid—
i
nifer yr adroddiadau y mae rhaid eu cyhoeddi mewn cysylltiad â blwyddyn ariannol;
ii
pa mor aml y cyhoeddir adroddiadau;
iii
y dyddiad erbyn pryd y mae rhaid cyhoeddi adroddiad.